Q=11	C=11	SS=0	LS=0	PS=0	DC=0	LC=0	SD=0	BS=0	G0=12	G1=7	G2=3	DLID=kaa_Latn	BODY=Almaty oblysynda jumysshylar arasynda tóbeles boldy\n2019 jylǵy 10 qazan 00:24\nTALDYQORǴAN. QazAqparat - Almaty oblysynda jumysshylar tóbelesip qaldy. Janjal Taldyqorǵan-Qalbataý tas jolynyń qurylysshylary arasynda boldy, dep habarlaıdy QazAqparat tilshisi Oblystyq polıtsııa departamentiniń baspasóz qyzmetine silteme jasap.\n7 qazan kúni Aqsý aýdanynyń aýmaǵynda «Almaty-Óskemen» tas jolyn qaıta jańǵyrtý jumystary barysynda «Citic Construction» JShS jumysshylary Qytaı eliniń 4 azamaty arasynda óndiristik qarym-qatynas negizde janjal shyqty. Janjal sońy tóbeleske ulasty.\nTóbeles kezinde Qytaıdyń bir azamatyna jeńil dene jaraqattary keltirilgen. Jábirlenýshi etnıkalyq qazaq. Qazir Qazaqstanda yqtııarhatpen turyp jatyr. Al soqqyǵa jyqqandar qytaı ultynyń ókilderi. Olar QR ÁQK 73-baby 1-shi bóligi «Densaýlyqqa qasaqana jeńil zııan keltirý» deregi boıynsha ákimshilik jaýapkershilikke tartyldy.\nSondaı-aq, kelesi kúni sol seriktestikte jumys isteıtin jergilikti turǵyndar tóbelestiń sebep-saldaryn tolyq anyqtap almaı, janjaldy syltaýratyp, Qytaı azamattaryn soqqyǵa jyqqan. Tóbeleste soqqyǵa jyǵylǵan tórt Qytaı azamaty ártúrli dene jaraqattarymen oblystyń emdeý mekemelerine jatqyzyldy. Bul fakti boıynsha Almaty oblystyq polıtsııa departamenti QR QK 293-baby, 3-shi bóligi, 107-babynyń 2-shi bóligi jáne 106-babynyń 2-shi bóligi boıynsha sot aldy tergeý amaldaryn bastady. Kúdiktiler anyqtalyp qamaýǵa alyndy.\nSonymen qatar, tekserý barysynda Qytaı azamattary 33 adam, QR Kóshi-qon zańnamalaryn buzǵany da anyqtaldy. Qazirgi tańda olardy eline qaıtarý máseleleri qaralyp jatyr.\nPolıtsııa departamentinde Almaty qalasy men Almaty oblysynda shetel azamattaryn Qazaqstan aýmaǵyna kelýi men ýaqytsha turýyn qamtamasyz etetin birqatar zańdy tulǵalarǵa da QR QK 394-babymen sot aldy tergeý jumystary bastalǵanyn atap ótti.\nTergeý jumystary ishki ister mınıstriniń qadaǵalaýynda.